KLASA: 944-06/25-01/22

URBROJ: 2176-4-02-25-1

Novska, 21. svibnja 2025.

Na temelju članka 7. Odluke o davanju na korištenje javnih površina i dijelova neizgrađenog građevinskog zemljišta u vlasništvu Grada Novske („Službeni vjesnik“ broj 30/2018) Gradonačelnica Grada Novska raspisuje

**JAVNI NATJEČAJ**

**za davanje na korištenje javne površine**

**I. PREDMET JAVNOG NATJEČAJA**

Predmet javnog natječaja je davanje na privremeno korištenje javne površine u Novskoj, **ispred Sportske dvorane Srednje škole Novska, na lokaciji Tina Ujevića 2a, ukupne površine 10 m² (jedna lokacija) dana 29. svibnja 2025**. u svrhu postavljanja uslužne naprave za pružanje ugostiteljske usluge prodaje pića za vrijeme trajanja koncerta „Šokačka rapsodija“.

**Početna naknada: 200,00 EUR**

**II. UVJETI NATJEČAJA**

1. Pravo sudjelovanja na natječaju imaju fizičke i pravne osobe koji su državljani Republike Hrvatske i državljani država članica Europske unije, te sve pravne osobe registrirane u Republici Hrvatskoj i državama članicama Europske unije koji ispunjavaju zakonom propisane uvjete za obavljanje djelatnosti za koju ističu ponudu, a koji na dan raspisivanja ovoga natječaja nisu imali dugovanje prema Gradu Novska s bilo koje osnove.

2. Krajnji rok za dostavu pisanih ponuda je do **27. svibnja 2025. godine do 15 sati** **do kada ponude moraju biti zaprimljene u pisarnici Grada Novske.** Ponude se dostavljaju poštom na adresu: Grad Novska, Trg dr. Franje Tuđmana 2, 44330 Novska, ili neposredno u pisarnicu, u zatvorenoj omotnici s naznakom**«Natječaj za korištenje javne površine – „Šokačka rapsodija“ - NE OTVARAJ****«.**

3. Pisane ponude moraju sadržavati:

- naziv ponuditelja, adresa ili sjedište, OIB - kontakt telefon i e-mail odgovorne osobe ponuditelja za potrebu slanja obavijesti,

- oznaku lokacije za koju se podnosi ponuda,

- ponuđenu naknadu za korištenje javne površine

- vrstu proizvoda koja će se prodavati

- preslika osobne iskaznice za fizičke osobe ako je ponuditelj fizička osoba,

- preslika rješenja o obrtu ako je ponuditelj obrtnik,

- izvadak iz sudskog registra za pravne osobe,

**NAPOMENA: Ponuditelji su dužni u ponudi navesti trebaju li priključak el. energije na dan korištenja javne površine, te koje snage, odnosno imaju li vlastiti izvor el. energije (agregat i sl.). Ponuditelju koji u zahtjevu ne istakne potrebu za priključkom el. energije, na dan korištenja javne površine organizator manifestacije neće omogućiti korištenje priključka.**

4. Nepotpune i nepravovremene ponude neće se uzimati u obzir prilikom odabira ponuditelja, kao ni ponude onih ponuditelja koji imaju dugovanje prema Gradu Novska s bilo koje osnove

5. Otvaranje ponuda izvršit će Povjerenstvo Grada Novske dana **28. svibnja 2025. godine u 9,00 sati.**

6. Najpovoljnija ponuda je ponuda koja sadrži najvišu ponuđenu cijenu za lokaciju uz ispunjenje ostalih uvjeta iz natječaja. Odluku o izabranim ponuditeljima donosi Gradonačelnica Grada Novske. Odluka o izabranim ponuditeljima objavit će se na internetskoj stranici Grada Novske na mjestu predviđenom za važne obavijesti.

7. Izabrani ponuditelji sklapaju Ugovor o privremenom korištenju javne površine odmah nakon donošenja odluke o izabranim ponuditeljima. U slučaju neodazivanja na potpis ugovora smatrat će se da je ponuditelj odustao od korištenja.

8. Izabrani ponuditelj dužan je :

* pružati ugostiteljsku uslugu prodaje pića prije i za vrijeme trajanja koncerta
* samostalno nabaviti barske stolove za posluživanje pića, te ih postaviti na javnu površinu sukladno uputi komunalnog redara
* preuzeti javnu površinu na korištenje do 17,00 h (javnu površinu na korištenje predaje komunalni redar)
* nakon korištenja javnu površinu ostaviti u stanju u kojemu je i preuzeta
* pridržavati se odredaba Odluke o komunalnom redu Grada Novske, te propisa koji reguliraju javni red i mir

8. U slučaju težih vremenskih nepogoda (jaka kiša i vjetar, tuča i sl.) na dan korištenja javne površine koje ometaju korištenje, te postoji mogućnost nastanka štete na stvarima izabranog ponuditelja do tada sklopljeni ugovor o privremenom korištenju može se raskinuti na pojedinačni zahtjev korisnika, koji je o tome dužan izvijestiti komunalnog redara Grada Novske.

9. Dodatne informacije o ovom javnom natječaju mogu se dobiti u Upravnom odjelu za komunalni sustav, prostorno planiranje i zaštitu okoliša Grada Novske, tel. (044) 691-520.

**GRADONAČELNICA**

**Marija Kušmiš, mag. oec., v.r.**